



Foto: Shutterstock

**Spesialisering i allmennmedisin i Oslo kommune**

## **Innholdsfortegnelse**

[Innholdsfortegnelse 1](#_Toc129976061)

[Innledning 3](#_Toc1395833950)

[Spesialistforskriften og Kompetanseforskriften 3](#_Toc1350653099)

[Spesialiseringsløpet 4](#_Toc1871712630)

[Læringsmål, læringsaktiviteter og læringsarenaer 4](#_Toc730824532)

[Tjenestetid 5](#_Toc1758360824)

[Kommunens ansvar og organisering av legetjenesten og spesialistutdanningen 5](#_Toc1790063570)

[Veiledning 7](#_Toc1591932137)

[Individuell veiledning 7](#_Toc1751480447)

[Gruppeveiledning 8](#_Toc2011170900)

[Supervisjon 8](#_Toc659871408)

[Vurdering av kompetanse og godkjenning av læringsmål 8](#_Toc1268789314)

[Kompetanseportalen (Dossier) 8](#_Toc1856284818)

[ALIS sitt ansvar 9](#_Toc2096719336)

[Læringsarenaer i kommunen 9](#_Toc1710670612)

[Læringsarena 1 - Fastlegekontor 10](#_Toc1502853191)

[Læringsarena 2 - Legevakt 10](#_Toc1270932909)

[Læringsarena 3 – Sykehjem (allmennmedisinsk tjeneste) 10](#_Toc1366699776)

[Læringsarena 3A – Helsehus (institusjonstjeneste) 11](#_Toc210695523)

[Læringsarena 4A - KAD/ØHD (institusjonstjeneste) 11](#_Toc1634701005)

[Læringsarena 5 – Helsestasjon og skolehelsetjeneste 12](#_Toc362449703)

[Læringsarena 6 - Velferdsetaten 12](#_Toc632761120)

[Læringsarena 7 – Fengselshelsetjeneste 13](#_Toc325980989)

[Læringsarena 8 – Migrasjonshelse 13](#_Toc488415830)

[Læringsarena 9 – Kommunal administrasjon 13](#_Toc469819569)

[Læringsarena 10 – Feberpoliklinikk 14](#_Toc1630815211)

[Andre samarbeidende læringsarenaer utenfor kommunen 14](#_Toc190477054)

[Læringsarena 1 – Sykehus (institusjonstjeneste) 14](#_Toc1394285080)

# **Innledning**

## **Spesialistforskriften og Kompetanseforskriften**

De allmennmedisinske fagområdene har en sentral rolle i kommunehelsetjenesten. Allmennleger i primærhelsetjenesten har et bredt spekter av oppgaver, både overfor pasienter og andre tjenester i kommuner og spesialisthelsetjenesten. Det er en stor bredde i pasientkategori og tilstander allmennlegene utreder og behandler. Kommunen er avhengig av høy kvalitet i denne tjenesten for å sikre innbyggerne et godt tilbud.

Forskrift om spesialistutdanning og spesialistgodkjenning for leger og tannleger (Spesialistforskriften) trådte i kraft 1.mars 2017 for utdanningens første del (LIS1, tidligere turnuslege) og 1.mars 2019 for utdanningens andre del (LIS2) og tredje del (LIS3).

LIS3 i allmennmedisin blir heretter omtalt som ALIS og står for allmennlege i spesialisering.



Figur 1 : Skissert organisering av ny spesialitetsstruktur.

Etter Forskrift om kompetansekrav for leger i den kommunale helse- og omsorgstjenesten (Kompetanseforskriften), skal alle leger i kliniske stillinger i kommunen med få unntak være spesialister i allmennmedisin eller under utdanning til å bli det.

I Spesialistforskriften §5 tydeliggjøres kommunens ansvar for spesialistutdanningen.

Alle kommuner med leger i spesialisering etter ny spesialistforskrift skal være registrerte utdanningsvirksomheter.

**Oslo kommune** har søkt Helsedirektoratet om å bli registrert utdanningsvirksomhet og søknaden ble godkjent 07.09.21**.** Kommunens læringsarenaer med tilknyttede læringsmål står oppført under «Læringsarenaer i kommunen».

Som registrert utdanningsvirksomhet skal kommunen tilby helhetlige utdanningsløp for den enkelte ALIS etter Spesialistforskriften § 23.

***Spesialistforskriften § 23. Registrerte utdanningsvirksomheters ansvar for utdanningen***

*Den registrerte utdanningsvirksomheten skal legge til rette for at utdanningen av spesialister skjer innen faglig forsvarlige rammer og på en måte som sikrer tilstrekkelig kvalitet og gjennomstrømming i utdanningsløpet. Virksomheten skal blant annet*

*a) legge til rette for helhetlige utdanningsløp*

*b) legge til rette for læringsaktiviteter slik at legene i spesialisering kan oppnå læringsmålene*

*c) dokumentere hvordan arbeidet med spesialistutdanningen er organisert og hvordan ansvaret er plassert i virksomheten*

*d) utarbeide en plan for spesialistutdanningen. Planen skal blant annet inneholde opplysninger om:
- hvilke læringsarenaer som kan tilby de ulike læringsmålene
- hvordan veiledningen og vurderingen organiseres og gjennomføres
 - hvordan det legges til rette for supervisjon*

## **Spesialiseringsløpet**

### **Læringsmål, læringsaktiviteter og læringsarenaer**

Spesialisering etter ny spesialistforskrift blir primært målt i om ***læringsmål*** er oppnådd. Med læringsmål menes hva en legespesialist skal forstå, kunne eller være i stand til å utføre. For hvert læringsmål er det stilt krav til kunnskap og/eller ferdigheter, og fastslått nivå for kompetansen som skal oppnås.

For å oppnå et læringsmål, må ALIS gjennomføre ulike ***læringsaktiviteter***. Dette kan for eksempel være individuell veiledning, kurs, gruppeveiledning, felleskonsultasjon med supervisør osv.

Den kliniske tjenesten blir gjennomført på ulike ***læringsarenaer***. Dette vil som regel være i den kommunale helse- og omsorgstjenesten, for eksempel fastlegepraksis, sykehjem eller helsestasjon. Kommunen kan også ha avtale med andre kommuner, institusjoner i spesialisthelsetjenesten eller andre om å være læringsarena.

I allmennmedisin skal ALIS oppnå både kliniske læringsmål i allmennmedisin (ALM), og felles kompetansemål (FKM), som er felles for alle spesialiteter. Helsedirektoratet har oppgitt anbefalte læringsaktiviteter for ALM og FKM, men man kan likevel jobbe med et læringsmål ved å gjennomføre andre læringsaktiviteter enn de som er oppgitt.

Helsedirektoratet sine utdanningsplaner for læringsmål og tilhørende læringsaktiviteter foreligger i Excel-form og er til enhver tid oppdatert.

* [Anbefalt utdanningsplan i kliniske læringsmål i allmennmedisin og felles kompetansemål.](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/allmennmedisin/anbefalt-utdanningsplan)

Her vil man også finne «[Temahefte for allmennmedisin](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/allmennmedisin/anbefalt-utdanningsplan/Temahefte%20Allmennmedisin.pdf/_/attachment/inline/5acccf4d-f6f0-4cc7-bc0b-bafe00faa396%3Aceb23f17de4fd01a6010eed85ebe33dd905b8b4c/Temahefte%20Allmennmedisin%20-%20V5.0%2001.07.21.pdf)», som gir en oversikt over læringsmål og læringsaktiviteter for allmennmedisin.

### **Tjenestetid**

Utdanningstiden i allmennmedisin er beregnet til å være totalt fem år i full stilling. Ved deltid skal tjenestetiden forlenges tilsvarende (jf. Spesialistforskriften § 31).

Man kan dele tjenesten inn i ulike deler:

* **Allmennmedisinsk tjeneste:** opp til 4,5 år av tjenesten
* Åpen uselektert allmennpraksis fra minimum 2 til 4,5 år på heltid. Minst to år i åpen uselektert allmennpraksis må gjennomføres i minst 50 % stilling (jf. Spesialistforskriften §§ 8, 31
* Annen allmennmedisinsk tjeneste, inntil 2,5 år, kan gjennomføres på andre læringsarenaer. Vanligvis er dette andre områder av den kommunale helse- og omsorgstjenesten, som sykehjem, legevakt, KAD, helsestasjon og skolehelsetjeneste, og fengselshelsetjeneste. Kommunen kan også ha avtale med eksterne læringsarenaer om allmennmedisinsk tjeneste.
* **Institusjonstjeneste:** anbefalt minimum seks måneders tjeneste, men kan vare lengre, for å oppnå læringsmål ALM 055 og 085. Tjenesten kan foregå i:
	+ godkjent utdanningsvirksomhet i spesialisthelsetjenesten
	+ kommunal helseinstitusjon som har overlege i full stilling, kan tilby individuell veiledning og supervisjon på nivå med godkjente utdanningsvirksomheter og har organisert internundervisning.

# **Kommunens ansvar og organisering av legetjenesten og spesialistutdanningen**

I **Oslo kommune** er legetjenesten organisert under bydelene og etatene.
Virksomhetsleder i bydel og etathar det overordnede ansvaret for leger og spesialistutdanningen.

***Spesialistforskriften § 25. Utdanningsvirksomhetens ansvar for utdanningen av den enkelte lege.***

*Overfor den enkelte lege i spesialisering skal utdanningsvirksomheten legge til rette for at legen skal kunne oppnå læringsmålene og gjennomføre et utdanningsløp for henholdsvis utdanningens første del og for utdanningens andre og tredje del. Virksomheten skal blant annet*

*a. sørge for at det utarbeides en individuell utdanningsplan med et utdanningsløp i samråd med legen og at planen revideres ved behov*

*b. legge til rette for at utdanningen kan skje etter den individuelle planen*

*c. legge til rette for at legen får nødvendig veiledning og supervisjon*

*d. oppnevne en individuell veileder*

*e. utstede bekreftelse på gjennomført praktisk tjeneste.*

Legetjenesten består av kommuneoverleger, bydelsoverleger, etatsoverleger, fastleger, legevaktsleger, sykehjemsleger ved langtidshjem og helsehus, leger ved KAD, skole- og helsestasjonslege(r), leger i fengselshelsetjenesten og andre leger som jobber i den kommunale helse og omsorgstjenesten.

Kommunen har i tillegg samarbeidsavtale med Oslo Universitetssykehus, Diakonhjemmet, Lovisenberg og AHUS.

Kommunen har ansvaret for utdanningsløpet for den enkelte ALIS, jf. Spesialistforskriften § 25.

* **ALIS-avtale**Det bør inngås en ALIS-avtale mellom kommune og den enkelte ALIS. ALIS-avtale må foreligge for at kommunen skal kunne søke om tilskudd til «Nasjonal ALIS og veiledning». Helsedirektoratets mal for ALIS-avtale skal benyttes.

	+ [Nasjonal ALIS og veiledning - Helsedirektoratet](https://www.helsedirektoratet.no/tilskudd/nasjonal-alis-og-veiledning)
* **Individuell utdanningsplan**
Ved oppstart skal kommunen sørge for at det snarlig utarbeides en individuell utdanningsplan med oversikt over de ulike læringsarenaene som ALIS skal jobbe på. Dette innebærer en samlet utdanningsplan for hele spesialiseringsløpet, evt tidsbegrenset plan ved kortere avtaler. Kommunen skal legge til rette for at ALIS skal kunne følge den utarbeidede planen.

	+ [Mal for individuell utdanningsplan](https://www.alis.no/files/Maler/Mal-for-individuell-utdanningsplan-ALM_2022-09-05-141922_skhx.docx)
* **Oppfølging og vurdering av ALIS**

Det bør avholdes halvårlige møter med leder, veileder og ALIS med gjennomgang og revisjon av individuell utdanningsplan og plan for utdanningsforløpet, med vurdering og godkjenning av læringsmål. Det er kommunens ansvar å legge til rette for best mulig læringsforhold, og at det settes inn tiltak dersom ALIS ikke har tilfredsstillende progresjon.

* **Veiledning og supervisjon**
Kommunen sørger for at ALIS får nødvendig veiledning og supervisjon. Det oppnevnes individuell veileder, samt legges til rette for supervisjon på den aktuelle læringsarenaen. Dersom ALIS har veileder ved oppstart i kommunen kan denne benyttes videre. Dette må avklares med den ansvarlige for legetjenesten der ALIS jobber.
* Kommunen utsteder bekreftelse på gjennomført praktisk tjeneste under spesialiseringen.

	+ [Helsedirektoratet har standardattester for dette.](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/allmennmedisin/attester-skjemaer-for-ny-og-gammel-spesialistutdanning)

# **Veiledning**

### **Individuell veiledning**

Veiledningen skal skje i samsvar med kravene i Spesialistforskriften §§ 2 og 25. ALIS skal ha individuell veiledning gjennom hele spesialistforløpet og kommunen har ansvar for å legge til rette for dette. Veileder skal være spesialist i allmennmedisin, men et tidsavgrenset fritak er mulig.

Veiledning skal forstås som refleksjoner, råd og oppfølging av faglig progresjon under spesialiseringen, samt bidra i vurdering av ALIS. Dette innebærer planlagte, regelmessige samtaler mellom ALIS og veileder. Veiledningen kan handle om problemstillinger og tema ALIS ønsker eller har behov for å ta opp, som knyttes opp mot læringsmål. Individuell veiledning er en læringsaktivitet for alle læringsmål.

Det skal skrives referat fra hver veiledningstime i Kompetanseportalen, og veileder skal signere læringsaktiviteter. Leder vurderer og godkjenner læringsmål, i samarbeid med veileder. Veileder skal melde fra til leder dersom progresjonen over tid ikke er som forventet.

Det kan være behov for hyppigere veiledning i starten av utdanningen, og timetallet kan variere fra måned til måned ut ifra hva som er hensiktsmessig. Det skal gjennomsnittlig være 4 timer pr måned i 10,5 måneder pr år, dvs. 42 timer pr år i totalt 5 år. Ved behov for ekstra veiledning utover minimumsantallet avtales dette mellom ALIS og kommunen. Helsedirektoratet gir kommunen tilskudd til kompensasjon av veileder. Veilederen får i tillegg godtgjøring 1,5 timer i måneden i totalt 10,5 måneder i året til forberedelser og etterarbeid.

Veiledere må sette seg inn i reglene for spesialistutdanningen, og skal inneha kompetanse på individuell veiledning. Det er Oslo kommune sitt ansvar å sørge for at veileder er kvalifisert, og får tilbud om veiledningskurs ved behov for kompetanseheving.

### **Gruppeveiledning**

Deltagelse i gruppeveiledning er en viktig del at spesialistutdanningen. Dette skal bidra til bedre oppfølging av ALIS og styrke kvaliteten på spesialistutdanningen. Gruppeveiledningen foregår over to år, 60 timer per år fordelt på ti samlinger. Ett av årene må gjennomføres når ALIS er i åpen uselektert praksis.

Legeforeningen har ansvar for å organisere gruppeveiledninger.

# **Supervisjon**

Det er avgjørende for god læring at ALIS har tilgang på supervisjon i det daglige arbeidet. Supervisjon innebærer at ALIS skal få bistand og råd i konkrete kliniske situasjoner. Ved noen læringsaktiviteter må supervisør være til stede, f.eks. ved gjennomføring av praktiske prosedyrer. Ellers kan det være tilstrekkelig med supervisjon via telefon eller digitale medier. Supervisører er som oftest leger, men kan også være andre fagpersoner som jordmødre, helsesykepleiere o.l. som har kompetanse på feltet man får supervisjon på. ALIS kan ha flere supervisører.

Supervisører skal signere på enkelte læringsaktiviteter i Kompetanseportalen. Ved vurdering av læringsmål skal det innhentes anbefaling fra minst en av supervisørene, i tillegg til veileder.

* [Veiledning og supervisjon - Helsedirektoratet](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/allmennmedisin/veiledning-og-supervisjon)

## **Vurdering av kompetanse og godkjenning av læringsmål**

Kommunens leder skal sørge for at ALIS får fortløpende vurdering av om læringsmålene er oppnådd, og at oppnådde læringsmål dokumenteres i Kompetanseportalen, jf. Spesialistforskriften §26. Det skal innhentes anbefaling fra veileder og minst en av de som har deltatt i supervisjon. Det overordnete ansvaret for vurdering ligger hos kommunens ledelse og kan ikke delegeres.

Mange av læringsmålene vil oppnås i siste del av utdanningstiden. Allmennmedisin er et modningsfag og mange læringsmål krever praksis og erfaring over tid. Signering av læringsmål skal være en bekreftelse på at ikke bare læringsaktivitetene er gjennomført, men at kompetansen er oppnådd.

Vurderingskollegium kan benyttes. Et vurderingskollegium består av leder, veileder, en eller flere supervisører, vanligvis ALIS, samt eventuelt andre relevante medarbeidere. Leder avholder vurderingskollegium for å foreta en helhetlig sluttvurdering av måloppnåelse for en gitt periode.

Dersom lege i spesialisering ikke får dokumentasjon på at et læringsmål er oppnådd, har legen rett til ny vurdering, jf. Spesialistforskriften §26.

* [Veileder for kompetansevurdering av leger i spesialisering.](https://www.helsedirektoratet.no/veiledere/kompetansevurdering-av-leger-i-spesialisering/om-veilederen)

# **Kompetanseportalen (Dossier)**

I Kompetanseportalen dokumenteres veiledning, læringsmål (ALM og FKM) og læringsaktiviteter. ALIS skal invitere veileder og leder inn i Kompetanseportalen, og leder tildeler utdanningsplan. Supervisører inviteres kun inn i Kompetanseportalen for å godkjenne læringsaktiviteter. Det vil som oftest være flere supervisører i et spesialiseringsforløp.

ALIS sender læringsaktiviteter til veileder og supervisør for godkjenning, og læringsmål til leder for godkjenning.

Leder godkjenner læringsmål i samråd med veileder og eventuelt supervisører når kompetansen vurderes oppnådd og læringsaktiviteter er gjennomført. I kompetanseportalen er det også anledning til å laste opp dokumentasjon, samt kommentere, på læringsmål og læringsaktiviteter. Dokumentasjon i Kompetanseportalen danner grunnlag for vurdering av spesialistsøknad.

Kompetanseportalen har en funksjon med snakkebobler som kan benyttes i kommunikasjonen mellom ALIS, veileder og leder.

Mer informasjon om kompetanseportalen og innlogging finner man på Helsedirektoratet sine sider:

* [Kompetanseportalen - Helsedirektoratet](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/artikler/kompetanseportalen)

## **ALIS sitt ansvar**

ALIS har ansvar for egen læring og for progresjon i spesialiteten, jf. Spesialistforskriften §7.

* Ved oppstart skal ALIS utarbeide individuell utdanningsplan i samarbeid med leder og veileder.
* ALIS skal følge opp sin individuelle utdanningsplan og delta på læringsaktiviteter. Dette innebærer blant annet at ALIS skal forberede tema/spørsmål til individuell veiledning, delta på kurs, melde seg inn i veiledningsgruppe, sørge for praksisbesøk o.l.
* Ved oppstart har ALIS ansvar for å invitere leder, veileder og supervisør i Kompetanseportalen.
* ALIS skal sette seg inn i oppdatert kunnskap på fagområdet, og ta initiativ til særlig innsats når det gjelder læringsmål som oppleves som krevende.
* Fullførte læringsaktiviteter dokumenteres fortløpende i Kompetanseportalen og sendes til godkjenning hos veileder/supervisør der dette er aktuelt.
* Læringsmålene sendes, i samråd med veileder, fortløpende til leder for godkjenning.

# **Læringsarenaer i kommunen**

## **Læringsarena 1 - Fastlegekontor**

Oslo kommune har 156 Fastlegekontorer fordelt på 15 bydeler. 3 av fastlegekontorene er kommunale. Bydelene er ansvarlige for fastlegetjenesten i Oslo kommune.

|  |  |
| --- | --- |
| **Type læringsarena** | **Åpen uselektert allmennpraksis** |
| **ALM:** Læringsaktiviteter tilknyttet læringsmål som kan helt eller delvis oppnås. | Alle ALM, bortsett fra ALM 055 og 085.Dette forutsetter deltakelse i legevakt (utenom dagtid).  |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM  |
| **Supervisjon foregår ved:** | Tilstedeværelse og telefon/digitalt |

## **Læringsarena 2 - Legevakt**

Legevakten i Oslo er lokalisert på Aker sykehusområde og har både fast ansatte og privat praktiserende leger, på honorarbetaling, tilknyttet tjenesten. Helseetaten er ansvarlig for driften av Allmennlegevakten, som inkluderer legevaktsentral, observasjonspost, overgrepsmottak og rusobservasjon, samt psykososial akuttjeneste og er samlokalisert med skadelegevakten og psykiatrisk legevakt, som er driftet av Oslo universitetssykehus.

|  |  |
| --- | --- |
| **Type læringsarena** | **Legevakt** |
| **Lokalisasjon: Legevakten i Oslo** |  |
| **ALM:** Læringsaktiviteter tilknyttet læringsmål som kan helt eller delvis oppnås.  | ALM 001-005, ALM 007(delvis), ALM 010-013, ALM 015-016, ALM 018-025, ALM 028-031, ALM 033-052, ALM 055-072, ALM 074-077, ALM 078(delvis), ALM 080-081, ALM 083-084,  |
| **FKM:** Læringsaktiviteter tilknyttet læringsmål som kan helt eller delvis oppnås.  | Alle FKM |
| **Supervisjon foregår ved:** | Tilstedeværelse og telefon/digitalt |

## **Læringsarena 3 – Sykehjem (allmennmedisinsk tjeneste)**

Oslo kommune har 36 langtidshjem og 4 Helsehus. Sykehjemsetaten drifter de kommunale langtidshjemmene og helsehusene og følger opp kommunens avtaler med de private langtidshjemmene.

|  |  |
| --- | --- |
| **Type læringsarena** | **Sykehjem** |
| **ALM:** Læringsaktiviteter tilknyttet læringsmål som kan helt eller delvis oppnås.  | **Langtidshjem**ALM 001-005, ALM 009 (delvis), ALM 010-021, ALM 024-030, ALM 034-039, ALM 041-053, ALM 057-058, ALM 060-064, ALM 071-078, ALM 080 (delvis), ALM 081-084**Helsehus**ALM 001-005, ALM 008 (delvis), ALM 010-011, ALM 013-021, ALM 024-026, ALM 028-030, ALM 034-039, Alm 041-053, ALM 055, ALM 057-058, ALM 060-064, ALM 071-072, ALM 074, ALM 076-078, ALM 080 (delvis), ALM 081, ALM 083-085 |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM |
| **Supervisjon foregår ved:** | Tilstedeværelse og telefon/digitalt |

## **Læringsarena 3A – Helsehus (institusjonstjeneste)**

2 Helsehus i Oslo kommune er godkjente for tjeneste tilsvarende en godkjent utdanningsvirksomhet.

|  |  |
| --- | --- |
| **Type læringsarena** | **Institusjonstjeneste i sykehjem** |
| **Lokalisasjon: Solfjellhøgda helsehus og Ullern helsehus** |  |
| **ALM:** Læringsaktiviteter tilknyttet læringsmål som kan helt eller delvis oppnås.   | ALM 055 og 085 |
| **FKM:** Læringsaktiviteter tilknyttet læringsmål som kan helt eller delvis oppnås.  | Alle FKM  |
| **Supervisjon foregår ved:** | Tilstedeværelse og telefon/digitalt |

**Læringsarena 4 - KAD/ØHD (allmennmedisinsk tjeneste)**

KAD er lokalisert på Aker sykehusområde og har 72 sengeplasser og er døgnbemannet med leger.

|  |  |
| --- | --- |
| **Type læringsarena** | **KAD Aker** |
| **ALM:** Læringsaktiviteter tilknyttet læringsmål som kan helt eller delvis oppnås. | ALM 002-005, ALM 010-011, ALM 013, ALM 015-016, ALM 018, ALM 020-021, ALM 024-025, ALM 028-030, ALM 034-053, ALM 055, ALM 057-058, ALM 060-064, ALM 071-072, ALM 074, ALM 076-077, ALM 078 (delvis), ALM 081, ALM 083-085 |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM |
| **Supervisjon foregår ved:** | Tilstedeværelse og telefon/digitalt |

## **Læringsarena 4A - KAD/ØHD (institusjonstjeneste)**

KAD er godkjent som tjeneste tilsvarende godkjent utdanningsvirksomhet.

|  |  |
| --- | --- |
| **Type læringsarena** | **KAD Aker** |
| **ALM:** Læringsaktiviteter tilknyttet læringsmål som kan helt eller delvis oppnås.   | ALM 055 og 085  |
| **FKM:** Læringsaktiviteter tilknyttet læringsmål som kan helt eller delvis oppnås.  | Alle FKM  |
| **Supervisjon foregår ved:** | Tilstedeværelse og telefon/digitalt |

## **Læringsarena 5 – Helsestasjon og skolehelsetjeneste**

Helsestasjon og skolehelsetjenesten er organisert i og driftet av bydelene.

|  |  |
| --- | --- |
| **Type læringsarena** | **Helsestasjon og skolehelsetjeneste** |
| **Lokalisasjon: Bydel** |  |
| **ALM:** Læringsaktiviteter tilknyttet læringsmål som kan helt eller delvis oppnås. | ALM 002-004 (delvis), ALM 006 (delvis) , ALM 008-010 (delvis), ALM 011, ALM 019 (delvis), ALM 21 (delvis), ALM 028 (delvis), ALM 031-032 (delvis), ALM 038-039 (delvis), ALM 041-050, ALM 052-053, ALM 060, ALM 061 (delvis), ALM 063-065 (delvis), ALM 74 (delvis), ALM 079, ALM 080-081 (delvis), ALM 083, ALM 084 (delvis) |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM |
| **Supervisjon foregår ved:** | Tilstedeværelse og telefon/digitalt |

## **Læringsarena 6 - Velferdsetaten**

Velferdsetaten drifter institusjoner og lavterskel helsetiltak for rusavhengige.

|  |  |
| --- | --- |
| **Type læringsarena** | **Velferdsetaten** |
| **Lokalisasjon:** Feltpleien, Blindern omsorgssenter, Adamstuen omsorgssenter, Marcus Thranes hus, Oslo kommunale ruspoliklinikk, Hepatitt C-klinikken |  |
| **ALM:** Læringsaktiviteter tilknyttet læringsmål som kan helt eller delvis oppnås.  | ALM 006-011, ALM 014-021, ALM 024-025, ALM 028-030, ALM 033, AM 035-039, ALM 041-053, ALM 055, ALM 057-058, ALM 060-062, ALM 063 (delvis), ALM 064, ALM 071, ALM 074-076, ALM 077(delvis), ALM 078 (delvis), ALM 080 (delvis), ALM 081 (delvis), ALM 083-084 |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM  |
| **Supervisjon foregår ved:** | Tilstedeværelse og telefon/digitalt |

## **Læringsarena 7 – Fengselshelsetjeneste**

Helsetjeneste for Oslo fengsel

|  |  |
| --- | --- |
| **Type læringsarena** | **Fengselshelsetjeneste** |
| **Lokalisasjon: Bydel Gamle Oslo** |  |
| **ALM:** Læringsaktiviteter tilknyttet læringsmål som kan helt eller delvis oppnås.  | ALM 002 (delvis), ALM 008 (delvis), ALM 011-012 (delvis), ALM 018-019 (delvis), ALM 021 (delvis), ALM 028-032 (delvis), AM 034-035 (delvis), ALM 036-050, ALM 051 (delvis), ALM 052-053, ALM 057, ALM 060, ALM 061 (delvis), ALM 062, ALM 063-065, ALM 068-073 (delvis), ALM 074, ALM 075 (delvis), ALM 076-077, ALM 078 (delvis), ALM 080-081 (delvis), ALM 083 |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM  |
| **Supervisjon foregår ved:** | Tilstedeværelse og telefon/digitalt |

## **Læringsarena 8 – Migrasjonshelse**

Bydelene har ansvaret for organiseringen av arbeidet med migrasjonshelse.

|  |  |
| --- | --- |
| **Type læringsarena** |  |
| **Lokalisasjon: Bydel** |  |
| **ALM:** Læringsaktiviteter tilknyttet læringsmål som kan helt eller delvis oppnås.  |  |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM  |
| **Supervisjon foregår ved:** | Tilstedeværelse og telefon/digitalt |
|  |  |

## **Læringsarena 9 – Kommunal administrasjon**

Det er stillinger innen kommunal administrasjon i bydeler og etater

|  |  |
| --- | --- |
| **Type læringsarena** | **Kommunal administrasjon** |
| **Lokalisasjon: Bydel og etater** |   |
| **ALM:** Læringsaktiviteter tilknyttet læringsmål som kan helt eller delvis oppnås. | ALM 003-004, ALM 010-011, ALM 052-053, ALM 088. |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM |
| **Supervisjon foregår ved:** | Tilstedeværelse og telefon/digitalt |

## **Læringsarena 10 – Feberpoliklinikk**

Bydelene er ansvarlige for organisering av feberpoliklinikker. Disse var operative under pandemien

|  |  |
| --- | --- |
| **Type læringsarena** | **Kommunal administrasjon** |
| **Lokalisasjon: Bydel** |   |
| **ALM:** Læringsaktiviteter tilknyttet læringsmål som kan helt eller delvis oppnås. |  |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM |
| **Supervisjon foregår ved:** | Tilstedeværelse og telefon/digitalt |

# **Andre samarbeidende læringsarenaer utenfor kommunen**

## **Læringsarena 1 – Sykehus (institusjonstjeneste)**

Innbyggere i Oslo kommune sektoriseres til fire sykehus.

|  |  |
| --- | --- |
| **Type læringsarena** | **Spesialisthelsetjeneste** |
| **Lokalisasjon: OUS, Diakonhjemmet, Lovisenberg diakonale sykehus, AHUS** |  |
| **ALM:** Læringsaktiviteter tilknyttet læringsmål som kan helt eller delvis oppnås. | ALM 055 og 085  |
| **FKM:** Læringsaktiviteter tilknyttet læringsmål som kan helt eller delvis oppnås. | Alle FKM  |
| **Supervisjon foregår ved:** | Tilstedeværelse og telefon/digitalt |